hotchpotch/miracl-hf-unified huggingface dataset:
Magnesiumkarbonaatti
Magnesiumkarbonaatti (MgCO) on magnesium- ja karbonaatti-ionien muodostama epäorgaaninen ioniyhdiste. Yhdisteellä on lukuisia käyttötarkoituksia.
Magnesiumkarbonaattia esiintyy luonnossa magnesiittimineraalina. Kidevedettömän magnesiitin lisäksi magnesiumkarbonaatista tunnetaan kidevedellisiä mineraaleja, joita ovat muun muassa barringtoniitti (MgCO·2HO), nesquhoniitti ((MgCO·3HO) ja lansfordiitti (MgCO·5HO). Suurimmat magnesiumkarbonaattimineraalivarannot ovat Venäjällä, Pohjois-Koreassa ja Kiinassa.
Huoneenlämpötilassa magnesiumkarbonaatti on valkoista kiinteää ainetta. Se on veteen liukenematonta, mutta liukenee happoliuoksiin. Kuumennettaessa magnesiumkarbonaatti alkaa hajota noin 350 °C lämpötilassa ja reaktion lämpötila nousee tämän jälkeen hyvin nopeasti noin 550 °C lämpötilaan.
Paitsi, että magnesiumkarbonaattia esiintyy luonnossa mineraalina, jota louhitaan, sitä valmistetaan myös synteettisesti. Magnesiumkarbonaattia valmistetaan saostamalla sitä liukoisen magnesiumsuolan vesiliuoksesta natriumkarbonaatin avulla. Yhdistettä voidaan valmistaa myös johtamalla hiilidioksidia magnesiumhydroksidiliuokseen.
Suurin osa magnesiumkarbonaatista käytetään magnesiumoksidin ja muiden magnesiumsuolojen valmistamiseen. Sitä voidaan käyttää myös täyte- ja sideaineena lääketableteissa, paperissa, kumin ja muovin palamista estävänä lisäaineena, hammastahnoissa ja kosmetiikkavalmisteissa. Magnesiumkarbonaattia voidaan käyttää elintarvikkeissa happamuudensäätöaineena ja estämään paakkuuntumista. Magnesiumkarbonaatin E-koodi on E 504.
Earl Clark
Earl Rashad Clark (s. 17. tammikuuta 1988, Plainfield, New Jersey) on yhdysvaltalainen koripalloilija, pelipaikaltaan iso laitahyökkääjä. Hän edustaa tällä hetkellä NBA-liigassa pelaavaa Los Angeles Lakersia, ja on ammattilaisurallaan pelannut myös Phoenix Sunsissa sekä Orlando Magicissä.
Ennen ammattilaisuraansa Clark pelasi yliopistokoripalloa Louisvillen yliopiston joukkueessa.
Tryffeliöljy
Tryffeliöljy on kulinaarisesti käytettävä nykyaikainen ruoka-aine. Sitä käytetään antamaan ruoalle tryffelin maku ja tuoksu. Useimpiin tryffeliöljyihin ei käytetä oikeita tryffeleitä, vaan ne valmistetaan synteettisesti sekoittamalla oliivi- ja rypäleensiemenöljyihin tioeetteriä (2,4-ditiapentaania), joka on yksi lukuisista tryffelien sisältämistä tuoksuaineista. Kuten puhtaiden oliiviöljyjenkin, myös tryffeliöljyjen väri vaihtelee kirkkaasta sameaan ja keltaisesta vihreään.
Tavallisimpia tryffeliöljyn käyttötapoja on "tryffeliranskalaisten" valmistus. Siinä ranskanperunoihin lisätään tryffeliöljyä, parmesaanijuustoa, pippuria ja joskus muitakin aineksia. Sitä käytetään myös esimerkiksi vatkaamalla valmistettaviin ruokalajeihin, kuten perunamuhennokseen, joihinkin pastaruokiin ja grillattuihin kananmuniin .
Tryffeliöljy on keittiömestareiden ja kulinaristien suosiossa, koska se tarjoaa samantapaisen maku- ja tuoksuelämyksen kuin oikeat tryffelit mutta on näitä hinnaltaan vakaampi ja edullisempi sekä saatavilla kaikkina vuodenaikoina. Tryffeliöljyn markkinoille tulo ja suosion kasvu ovat johtaneet tryffelinmakuisten ruokien tarjonnan lisääntymiseen, kun samaan aikaan oikeat tryffelit ovat hintansa takia karanneet monen kulinaristin ulottumattomiin. Daniel Patterson valitti "New York Timesin" artikkelissa: ”Niiden yksiulotteinen tuoksu on myös muuttamassa yleistä käsitystä siitä, miltä tryffelin tulisi maistua”. Gordon Ramsay on viitannut tryffeliöljyyn ”keittiömestarin unelmana” mutta toisaalta sanonut valkoisen tryffeliöljyn olevan ”yksi pistävimmistä, naurettavimmista aineksista, joita keittiömestarina olen tuntenut”.
Quentin Bryce
Quentin Bryce (s. 23. joulukuuta 1942 Brisbane, Queensland) oli Australian kenraalikuvernööri 2008-2014 ja Queenslandin kuvernööri 2003-2008. Kenraalikuvernööri hoitaa valtionpäämiehen tehtäviä, kuten valtiovierailuja, hallitsijan puolesta. Bryce oli ensimmäinen nainen kenraalikuvernöörin virassa.
Bryce valmistui Queenslandin yliopistosta humanististen tieteiden kandidaatiksi vuonna 1962 ja oikeustieteen kandidaatiksi vuonna 1965.
Kenraalikuvernöörinä Bryce kiinnitti paljon huomiota ihmisoikeusasioihin ja Australian alkuperäisväestön asemaan. Hn teki myös paljon valtiovierailuja ja kävi muun muassa yhdeksässä Afrikan maassa vuonna 2009.
Nicolae Dică
Nicolae Constantin Dică (s. 9. toukokuuta 1980 Pitești, Argeș, Romania) on romanialainen jalkapalloilija hyökkääjä keskikenttäpelaaja.
Gunilla
Gunilla on skandinaavinen naisen etunimi. Gunilla on jo keski­ajalla syntynyt muunnos muinais­skandinaavisesta nimestä Gunhild, jonka molemmat osat merkitsevät sotaa ja taistelua.
Gunillan nimipäivä on Ruotsissa ja ruotsin­kielisen kalenterin mukaan Suomessakin 30. tammikuuta.
Suomessa nimi Gunilla on Väestö­rekisteri­keskuksen tietojen mukaan annettu vuoden 2009 loppuun mennessä annettu 3 908 henkilölle.
Missoni
Missoni on Varesessa toimiva italialainen vaateyritys. Sen tuotteita ovat värikkäät neuleet. Neuleiden lisäksi yrityksen tuotteisiin kuuluu muitakin ylellisyystavaroita. 
Yrityksen perustivat vuonna 1953 Ottavio Missoni (11. helmikuuta 1921 – 9. toukokuuta 2013) ja Rosita Jelmini. Yrityksen toimitusjohtaja oli heidän poikansa Vittorio Missoni. Vittorio Missonia, tämän vaimoa ja ystäväpariskuntaa kuljettanut lentokone ja kaksi lentäjää katosivat Venezuelan rannikolla tammikuun alussa 2013. Koneen omistajalla ei ole toimilupaa, ja lentäjän terveystodistus oli vanhentunut. Tammikuun lopulla merestä löytyi koneessa ollut matkalaukku, joka kuuluu matkalta myöhästyneelle henkilölle.
Ottavio Missoni
Ottavio Missoni (11. helmikuuta 1921 – 9. toukokuuta 2013) oli menestyksekäs italialainen muotisuunnittelija, joka perusti vaimonsa Rosita Jelminin kanssa nimeään kantavan menestyksekkään Missoni-muotihuoneen.
Myöhemmin yrityksen toimitusjohtajana oli heidän poikansa Vittorio Missoni, joka katosi lento-onnettomuudessa Venezuelan rannikolla tammikuun alussa 2013.
Ottavio Missoni oli myös menestynyt urheilija ja sijoittui Lontoon olympialaisissa 1948 kuudenneksi 400 metrin aitajuoksussa.
Kvanttivaahto
Kvanttivaahto on kvanttimekaniikan käsite, jolla tarkoitetaan maailmankaikkeuden pienimmän mittakaavan (noin 10 metriä eli Planckin pituus) perusrakennetta. Termin kehitti ensimmäisenä John Wheeler 1950-luvulla. Kvanttivaahto koostuisi erittäin pienistä mustista aukoista, jotka muokkaisivat aika-avaruuden rakennetta itseään. Teoriaa on kuitenkin mahdotonta todistaa, sillä parhaimmillakin hiukkaskiihdyttimillä on mahdotonta tutkia asioita näin pienessä mittakaavassa.
Vaihtoehtoisena teoriana kvanttivaahdolle on pidetty supersäieteoriaa, jonka mukaan pienimmän mittakaavan rakenne koostuisi värähtelevistä säikeistä.
Tyhjät patterit
Tyhjät patterit oli vammalalainen rockyhtye, joka levytti ensimmäisen singlensä 1980. Alkuun yhtye teki punkia, myöhemmin uutta aaltoa ja synth popia. Tyhjät patterit teki viimeisen levynsä 1982. Sen jälkeen yhtye soitti ja teki kappaleet Belaboris-yhteen kahdelle singlelle ja minialbumille.
Emilia Mikue Ondo
Emilia Mikue Ondo (s. 20. joulukuuta 1984) on päiväntasaajanguinealainen keskipitkän matkan juoksija. Hän putosi naisten 800 metrin juoksussa ensimmäisellä kierroksella sekä kesäolympialaisissa 2004 Ateenassa että 2008 Pekingissä. Mikue Ondo myös toimi molemmissa kisoissa maansa lipunkantajana.
Marko Miinala
Marko Miinala (s. 16. kesäkuuta 1972) on suomalainen jääpalloilija. Hän edustaa Bandyliigassa pelaavaa Tornion Palloveikkoja.
Suomen A-maajoukkueessa Miinala on pelannut 40 ottelua. Hän oli mukana myös vuonna 2004 maailmanmestaruuden voittaneessa joukkueessa.
Maajoukkueessa
Seurajoukkueissa
Timo Tiusanen (jääpallovalmentaja)
Timo Tiusanen (s. 1965 Oulu) on suomalainen jääpallovalmentaja. Hän toimii Suomen alle 23-vuotiaiden jääpallomaajoukkueen eli ns. B-maajoukkueen päävalmentajana yhdessä Antero Leväsen kanssa. Tiusanen on valmentanut myös muita Suomen juniorimaajoukkueita.
Hän on aikaisemmin valmentanut Bandyliigassa pelaavaa Oulun Luistinseuraa 13 kauden ajan. Lisäksi Tiusanen toimi Suomen jääpallomaajoukkueen apuvalmentajana vuoden 2004 MM-kisoissa, jolloin Suomi voitti toistaiseksi ainoan maailmanmestaruutensa. Vuonna 2008 hänet valittiin Suomessa vuoden jääpallovalmentajaksi.
Ilmari Karhu
Ilmari Johannes Karhu (15. joulukuuta 1897 Lumivaara – 22. lokakuuta 1971 Helsinki) oli suomalainen kenraalimajuri ja toimitusjohtaja.
Karhu valmistui Kadettikoulusta 1921 ja yleisesikuntaupseeriksi Sotakorkeakoulusta 1926 sekä teki opintomatkoja Ranskaan 1920- ja 1930-luvuilla. Puolustusvoimissa hän palveli nuorempana upseerina ja komppanianpäällikkönä 1919-1923 ja esikuntaupseerina pääesikunnassa 1926-1930. Hän opetti Sotakorkeakoulussa 1930-1934 ja toimi sotilasasiamiehenä Ranskassa ja Belgiassa 1934-1938. Jääkäripataljoona 1:tä hän komensi 1938-1939.
Karhu oli talvisodassa JR 15:n komentaja 1939-1940 ja välirauhan aikaan 5. prikaatin komentaja 1940-1941. Jatkosodassa hän oli 5. divisioonan komentaja Aunuksen suunnassa 1941–1942. Aunuksen ryhmän esikuntapäällikkönä hän toimi 1942-1944. Jatkosodan jälkeen lokakuusta 1944 alkaen hän toimi pääesikunnan ja liittoutuneiden valvontakomission yhteysosaston päällikkönä 1944-1946. Päämajamestarina ja yleisesikunnan päällikkönä hän toimi 1946. Vuonna 1948 hän komensi 3. divisioonaa. Sotakorkeakoulun johtajana hän toimi 1948–1955.
Reserviin siirryttyään hän toimi Metalliteollisuudenharjoittajien toimitusjohtajana 1955–1963 ja Metalliteollisuudenharjoittajain Työnantajayhdistyksen toimitusjohtajana 1957–1963.
Ylennykset: vänrikki 1919, luutnantti 1920, kapteeni 1924, majuri 1927, everstiluutnantti 1930, eversti 1940, kenraalimajuri 1946.
Commentaria in Aristotelem Graeca
Commentaria in Aristotelem Graeca ("edita consilio et auctoritate academiae litterarum Regiae Borussicae"; lyhennys CAG) on säilyneiden antiikin aikaisten Aristoteleen teosten kommentaarien standardikokoelma. Sarjan 23 osaa toimitti Hermann Alexander Diels ja ne julkaistiin vuosien 1882 ja 1909 välillä (Berliini: Reimer).
Sarjaan sisällytetyt kommentaarit ovat kreikankielisiä ja itse teokset on toimitettu latinaksi. Monet sarjan kommentaareista on myöhemmin käännetty englanniksi "Ancient Commentators on Aristotle" -projektin kautta. Tämän sarjan teoksia toimittaa Richard Sorabji.
Karhumäki (täsmennyssivu)
Karhumäki tarkoittaa muun muassa seuraavia:
Armageddon It
"Armageddon It" on brittiläisen rockmusiikkia esittävän Def Leppardin kappale vuodelta 1987.
"Armageddon It" on kuudes raita yhtyeen vuonna 1987 ilmestyneellä studioalbumilla "Hysteria". Kappaleen ovat kirjoittaneet yhtyeen laulaja Joe Elliott, kitaristit Steve Clark ja Phil Collen, basisti Rick Savage ja albumin tuottanut Robert John "Mutt" Lange. Singlejulkaisuna "Armageddon It" ilmestyi vuonna 1988 "Hysteria"-albumin viidentenä singlenä "Womenin", "Animalin", "Pour Some Sugar on Men" ja nimikkoraita "Hysterian" jälkeen. Yhdysvalloissa "Armageddon It" sijoittui kolmannelle listasijalle Billboardin singlelistalla kolmanneksi, Yhtyeen seuraavan singlejulkaisun, "Love Bitesin", noustessa Billboardin singlelistalla kärkeen Def Leppard valtasi Billboardin singlelistan kärkikolmikon täydellisesti; "Love Bites" sijoittui ensimmäiseksi, "Pour Some Sugar on Me" toiseksi ja "Armageddon It" kolmanneksi. Yhdysvalloissa ilmestyneen singlen painoksen b-puolella julkaistiin alun perin Engelbert Humperdinckin levyttämä "Release Me". Kyseinen single on b-puolensa johdosta muodostunut halutuksi keräilykohteeksi, sillä kappaleessa laulajana toimii Joe Elliottin sijasta yhtyeen entinen kitarateknikko Malvin Mortimer.
Kappaleen nimi on itse asiassa sanaleikki, sillä kappaeen varsinainen nimi "Armageddon It" kuulostaa lausuttaessa samalta kuin lausahdus "I'm A Gettin' It".
Kappaleesta on kuvattu myös musiikkivideo, jonka ohjasi muun muassa aiemmin Bon Jovin ja Mötley Crüen kanssa työskennellyt Wayne Isham. Kyseisellä musiikkivideon kohtauksilla on yhtäläisyyksiä "Pour Some Sugar on Me"-kappaleen musiikkivideon toisen version kanssa, sillä molempien videoiden materiaali on nauhoitettu McNichols Sports Arenalla Denverissä. Jotta videot eivät olisi täysin samanlaiset, yhtye kuvasi musiikkivideolle materiaalia myös Atlantassa.
Kappaleesta on julkaistu kaksi eri singleversiota, "The Atomic Mix" ja "The Nuclear Mix". Ainoa eroavaisuus näiden kahden eri miksauksen välillä on se, että "The Nuclear Mix" on albumille päätynyttä "The Atomic Mix"-versiota pitempi.
Hifi (täsmennyssivu)
Hifi voi tarkoittaa seuraavia asioita:
Babylonia zeylanica
Babylonia zeylanica on meressä elävä kotilolaji.
"Babylonia zeylanica" kasvaa 55-75 mm pitkäksi. Se erottuu muista sukunsa lajeista kartiomaisen muotonsa ja suuaukkoa ympäröivän violetin raidan avulla. Kuoressa on yhdestä kahdeksaan kierrettä, suuaukon leveys on noin puolet kuoren kokonaiskorkeudesta.
Kotilo elää Intian itärannikolla ja Ceylonin lähivesillä. Sitä kasvatetaan myös meriakvaarioissa,
Onni Karhunen
Onni Aukusti Karhunen (13. heinäkuuta 1881 Vesanto – 26. toukokuuta 1937 Helsinki) oli suomalainen osuustoiminnan parissa työskennellyt juristi.
Karhusen vanhemmat olivat kauppias Torsten Karhunen ja Agatha Lyytinen ja puoliso vuodesta 1912 Kerttu Maria Palojärvi. Matemaatikko Kari Karhunen oli heidän poikansa. Ylioppilaaksi Karhunen tuli Kuopion klassillisesta lyseosta ja kirjoittautui vuonna 1901 opiskelijaksi Helsingin yliopiston lainopilliseen tiedekuntaan. Hän valmistui lakitieteen kandidaatiksi 1907, jolloin hän meni Pellervo-Seuran sihteeriksi, toimien usean vuoden ajan Hannes Gebhardin lähimpänä työtoverina. Pellervo-Seuran toimitusjohtaja Karhunen oli vuodesta 1922 vuoteen 1928. Hän oli Osuuskassojen Keskuslainarahasto-osakeyhtiön 2. johtaja 1928–1937 ja Osuuskassojen Keskusliiton toimitusjohtaja 1933–1937. Pellervo-seuran johtokunnan jäsen ja varapuheenjohtaja Karhunen 1929–1937.
Kaarina Kari
Kaarina Kari (17. joulukuuta 1888 Kalvola – 21. maaliskuuta 1982 Helsinki) oli suomalainen lääkäri, voimistelunopettaja ja järjestöjohtaja, joka muistetaan merkittävänä ja monipuolisena liikuntakasvattajana.
Kaarina Karin vanhemmat olivat kappalainen Kaarlo Kustaa Kari ja Maria Pohja. Ylioppilaaksi Kari tuli 1908 ja valmistui voimistelunopettajaksi 1911 ja lääketieteen lisensiaatiksi 1925. Kari toimi Tyttönormaalilyseon voimistelun ja terveysopin lehtorina 1927–1956, samoin kuin koulun lääkärinä. Myös Suomen Naisten Liikuntakasvatusliiton puheenjohtajana hän toimi erittäin pitkään, 1921–1954. Hänelle myönnettiin professorin arvonimi vuonna 1959. Kari oli myös Lapin vaellusmatkailun pioneereja 1930-luvulla ja kirjoitti myöhemmin kokemuksistaan teoksen "Haltin valloitus".
Kari perusti Kisakallion Urheiluopiston 1949 ja toimi sen opettajana jua johtokunnassa. Karille myönnettiin Suomen liikuntakulttuurin ja urheilun suuri ansioristi 1954. Hänet vihittiin 1969 Jyväskylän yliopiston liikuntatieteellisen tiedekunnan kunniatohtoriksi.Lisäksi hän julkaisi leikki- ja voimisteluoppaita, muun muassa:
Levanto (Mäntsälä)
Levanto on kylä Mäntsälässä, Uudellamaalla. Levanto sijaitsee Mäntsälän pohjoisosassa, lähellä Orimattilan kuntarajaa. Levannolta on matkaa Mäntsälän keskustaan 15 km, Helsinkiin 75 km, ja Lahteen 25 km. Asukkaita kylällä on n. 290 (2009). 
Kylän palveluihin kuuluu alakoulu, joka lakkautetaan kesällä 2013 , VPK, uimaranta, sekä urheiluseura Ilves.
Tauno Karila
Tauno Karila (22. syyskuuta 1908 Hausjärvi – 21. elokuuta 1986) oli suomalainen musiikintutkija ja musiikkiarvostelija. Hän väitteli filosofian tohtoriksi 1955. Hän toimi Helsingin Sanomien musiikkiarvostelijana ja musiikkiosaston toimittajana 1941–1955, musiikin estetiikan dosentti hän oli Helsingin yliopistossa 1957–1972. Lisäksi hän on toiminut kuoronjohtajana. Tauno Karilan nimeä kantava stipendirahasto perustettiin vuonna 1990 Riihimäen Kesäkonsertit -tapahtumasarjan tukemiseksi.
Dead Space 3
Dead Space 3 on Visceral Gamesin kehittämä ja Electronic Artsin julkaisema kolmannen persoonan ammuntapeli, joka on jatko-osa "Dead Space 2:lle".
Pelin tarina on ensisijaisesti asetettu jäätyneelle Tau Volantis -nimiselle planeetalle, jossa päähenkilöt Isaac Clarke ja John Carver pyrkivät laittamaan lopun Merkeille ja Necromorpheille.
Peli on saanut arvosanan 8/10 Pelaaja-lehden arvostelussa.
Volume 3
Volume 3 tai Volume III voi tarkoittaa:
Christian Laettner
Christian Donald Laettner (s. 17. elokuuta 1969, Angola, New York) on yhdysvaltalainen entinen koripalloilija, pelipaikaltaan iso laitahyökkääjä. Hän edusti ammattilaisurallaan kuutta eri NBA-seuraa.
Laettner oli alkuperäisen, vuonna 1992 olympiakultaa voittaneen Dream Teamin jäsen. Hän oli ainoa joukkueeseen valittu yliopistopelaaja.
Ennen ammattilaisuraansa Laettner pelasi yliopistokoripalloa Duken yliopiston joukkueessa. Hän on yksi kaikkien aikojen parhaista yliopistopelaajista, ja valittiin vuoden ensimmäisellä kierroksella, kolmantena pelaajana.
Laettnerin loistomenestys yliopistoparketilla ei täysin siirtynyt ammattilaiskentille. Hän pelasi kuitenkin NBA:ssa 13 kauden ajan, ja valittiin myös kerran tähdistökentälliseen. NBA-uransa Laettner lopetti vuonna 2005.
Kenny Smith
Kenneth ”Kenny” Smith (s. 8. maaliskuuta 1965 Queens, New York) on yhdysvaltalainen kilpauransa päättänyt koripalloilija, pelipaikaltaan pelintekijä. Hän edusti kymmenen ammattilaiskautensa aikana kuutta eri NBA-seuraa ja voitti kahdesti sarjan mestaruuden pelatessaan Houston Rocketsin riveissä.
Ennen ammattilaisuraansa Smith pelasi Pohjois-Carolinan yliopiston joukkueessa yliopistokoripalloa. Aktiiviuransa jälkeen hän on toiminut TNT-kanavan koripalloasiantuntijana vuodesta 1998 lähtien.
Gualdo Tadino
Gualdo Tadino on kaupunki Italiassa Apenniinien vuorten juurella. Kaupungissa on runsaat 15 000 vakinaista asukasta.
Gualdo Tadino sijaitsee Sant'Angelon kukkulalla. Kaupunkikuvaa hallitsee Rocca Flean linnoitus. Sieltä on linnuntietä 35 km maakunnan pääkaupunkiin Perugiaan ja noin 150 kilometriä Roomaan.
Kaupungin historia ulottuu roomalaisaikaan asti. Se tunnettiin latinalaisella nimellä Tadinum. Barbaarit hävittivät ja ryöstivät sen useita kertoja, ja siksi se siirrettiin vuonna 1180 kukkuloille, missä se sai nykyisen nimensä – ”Gualdo” pohjautuu samaan sanaan kuin nykyisen saksan kielen sana ”Wald”, metsä. Rocca Flean linnoituksen rakennutti 1200-luvulla Federico II.
William Manuel Johnson
William Manuel ”Bill” Johnson (10. elokuuta 1872 Talladega, Alabama – 3. joulukuuta 1972 New Braunfels, Texas) oli amerikkalainen jazz-kontrabasisti.
Bill Johnson syntyi Talladegassa, Alabaman osavaltiossa Hattie Johnsonin vanhimpana lapsena. Hänen isänsä oli todennäköisesti valkoihoinen. Hattie avioitui myöhemmin Richard Johnsonin kanssa ja Bill otti käyttöön isäpuolensa sukunimen. Pariskunnalle syntyi kaikkiaan kuusi lasta. Billin veli oli tunnettu rumpali Ollie ”Dink” Johnson (1892–1954). Hänen sisarensa Bessie eli Anita Johnson Gonzales (1883–1952) seurusteli pitkään Jelly Roll Mortonin kanssa.
Johnson aloitti soittamisen 1890-luvulla. Aluksi hän soitti kitaraa, mutta vaihtoi 1890-luvun lopulla instrumentikseen kontrabasson. Vuonna 1900 hän työskenteli New Orleansissa. Hän soitti Peerless ja Eagle Bandissa. Kun nämä orkesterit osallistuessa kulkueisiin hän soitti tuubaa.
Johnson avioitui huhtikuussa 1905 Mattie Amusin kanssa. Pariskunta muutti piakkoin New Orleansiin. Sieltä he siirtyivät Los Angelesiin Kaliforniaan 1908. Lokakuussa 1909 Johnson asui West Oaklandissa, Kaliforniassa. Siellä hän omisti jonkin aikaa tupakkakaupan.
Vuodesta 1909 Bill Johnsonilla Kaliforniassa oma orkesteri Kaliforniassa. Hän asui Los Angelesissa. 1911 hän kutsui yhtyeeseensä (Original Creole Orchestra) soittamaan muun muassa kornetisti Freddie Keppardin ja muita New Orleansissa vaikuttaneita muusikkoja. Yhtye teki kiertueita Yhdysvalloissa vuosina 1914–1918 ja siitä tuli erittäin suosittu. Yhtye hajosi 1918. Samana vuonna Johnson kuitenkin aloitti yhteistyön King Oliverin kanssa ja yhtyeen toiminta virisi uudelleen. Siihen liittyivät muun muassa rumpali Paul Barbarin ja klarinetisti Jimmie Noone. Vuonna 1921 orkesteri siirtyi virallisesti King Oliverin johtoon ja siitä tuli sittemmin "King Oliver's Creole Jazz Band". Johnson jatkoi soittamista sen riveissä, kunnes se hajosi 1923. Vaikka Johnson oli pääasiassa basisti, Oliverin yhtyeen levyillä hän soitti banjoa.
King Oliverin kanssa Johnson asettui Chicagoon. Oliverin orkesterin hajottua Johnsonilla oli useiden vuosien ajan oma yhtye. Hän soitti 1920-luvulla myös Johnny Doddsin kokoonpanoissa. Doddsin kanssa hän levytti 1928.
II maailmansodan jälkeen Johnson työskenteli 1947 Bunk Johnsonin (ei sukua basistille) kanssa. Hän jatkoi esiintymistä aina 1950-luvulle asti. Tuolloin hän luopui musiikkielämästä ja muutti Meksikoon. Myöhemmin hän asettui Teksasiin, jossa kuoli 100-vuotiaana joulukuussa 1972.
Rosa Hautala
Rosa Hautala (s. 1993) on suomalainen näyttelijä. Hän näyttelee Vilma Haavistoa syksyllä 2010 alkaneessa Yle TV2:n draamasarjassa "Uusi päivä". Hän esiintyy myös suomalaisen Jonitapanin musiikkivideolla ”Aarre” sekä Park 7:n musiikkivideolla ”Huudetaan”.
Hautala valmistui keväällä 2013 ylioppilaaksi ilmaisupainotteisesta Tampereen yhteiskoulun lukiosta, jonka hän suoritti nelivuotisena näyttelijäntyönsä vuoksi. Hän opiskelee ekonomiksi Tampereen yliopiston johtamiskorkeakoulussa.
Hautala on naimisissa ja asuu puolisonsa kanssa Tampereella.
Arttu Soilumo
Arttu Soilumo on suomalainen näyttelijä ja tanssija. Hän näytteli Jimi Aroa Ylen syksyllä 2010 alkaneessa draamasarjassa "Uusi päivä". Hänellä on kansainvälistä menestystä rock'n'swing-tansseihin kuuluvasta boogie woogiesta.
Alex Sandro
Alex Sandro Lobo Silva (s. 26. tammikuuta 1991 Catanduva, Brasilia) on brasilialainen jalkapalloilija. Hän edustaa italialaista Juventusta ja on pelipaikaltaan vasen laitapuolustaja.
23. heinäkuuta 2011 Alex Sandro siirtyi Portoon 9,6 miljoonan euron siirtokorvauksella.
Stump Evans
Stump Evans (18. lokakuuta 1904 Lawrence, Kansas - 29. elokuuta 1928 Douglas, Kansas) oli amerikkalainen saksofonisti.
Paul A. Evans syntyi Lawrencessa, Kansasin osavaltiossa. Hän sai jo pienestä pitäen kipinän musiikkiin. Hänen isänsä Clarence Evans oli muusikko, joka soitti alttotorvea. Myös nuori Paul aloitti soittouransa alttotorvella, mutta vaihtoi lukioaikanaan instrumentikseen pasuunan. Hän soitti kotikaupunkinsa Lawrencen lukion orkesterissa.
Lukion jälkeen oli selvää, että nuoresta Paulista tulisi ammattimuusikko. Hän alkoi vähitellen soittaa ammattimaisesti. Pian hän vaihtoi jälleen kerran instrumenttia. Hän aloitti soittamaan alttosaksofonia. Ammattiuransa aikana hän soitti useita eri kokoisia saksofoneja. Hän oli taitava soittamaan sopraano-, baritoni- ja bassosaksofoneja. Pääasiassa hänet muistetaan C-melodiasaksofonin soittajana.
Ammattilaisena Evans vaihtoi nimensä Paul Evansista muotoon Stump Evans, jotta häntä ei sotkettaisi kornetisti Paul Wesley Evansiin (paremmin tunnettu nimellä Doc Evans). Lempinimi Stump viittasi Evansin pieneen kokoon. Nimi annetaan toisinaan virheellisesti muodossa "Stomp Evans".
Evans muutti Chicagoon. Siellä hän soitti 1923 King Oliverin Creole Jazz Bandissa. Hän soitti sittemmin 1926 Oliverin Dixie Syncopators-nimiessä orkesterissa. Myöhemmin hän soitti Jelly Roll Mortonin yhtyeessä. 
Mortonin Red Hot Peppers-orkesterin levyillä hänen soittonsa pystyy erityisesti tunnistamaan kappaleista "Wild Man Blues", "The Pearls" ja "Beale Street Blues", jotka yhtye levytti 1927.
Evansin viimeinen kiinnitys muusikkona oli Erskine Taten (1901-75) orkesterissa. Hän soitti Taten yhtyeessä (Vendome Orchestra) altto- ja baritonisaksofonia. Hän joutui kuitenkin eroamaan orkesterista, kun hänellä diagnosoitiin tuberkuloosi. Evans kuoli elokuussa 1928 vain 24-vuotiaana tuberkuloosiin Douglasissa, Kansasissa.
Venymä
Venymä on tekninen termi lujuusopissa tai laveammin kontinuumimekaniikassa. Se on mittavälin pituuden muutoksen formula_1 suhde alkuperäiseen pituuteen formula_2 siten, että
formula_3
ja todellinen venymä saadaan integraalista pieninä summina
formula_4
jossa formula_5.
Leppälahti (Reisjärvi)
Leppälahti on Reisjärven kylä, joka sijaitsee noin kolme kilometriä kunnan keskustasta Sieviin päin, Kiljanjärven ja Vuohtojärven rantamaisemissa. Leppälahden kylässä ja siihen osittain kuuluvan Kiljanrannan alueella oli 125 kotitaloutta, joista noin 15% oli toimivia maatiloja vuonna 2003. Kylässä sijaitsevat Leppälahden ala-aste, kunnan jalkapallokenttä, sekä Reisjärven seurakunnan uusi Tolpankankaan hautausmaa.
Savolaisten uudisasukkaiden asuttaessa Reisjärveä 1550-luvun alkupuolella, ensimmäisten joukossa alueelle saapunut Heikki Parkkinen rakensi talonsa Kiljanjärven rannalle. 1550-luvun loppua kohden Lauri ja Heikki Leppäinen rakensivat kumpikin oman talonsa, Leppälän talot, Vuohtojärven luoteispuolelle.
Intimate and Live (DVD)
Ultimate Kylie on Kylie Minoguen live-DVD konserttikiertueelta "Intimate and Live Tour". Se kuvattiin Sydneyssä Australiassa 1. heinäkuuta 1998 ja julkaistiin 23. heinäkuuta 2002.
Kylie Live: X2008
Kylie Live: X2008 on Kylie Minoguen konserttitallenne vuoden 2008 konserttikiertueelta "KYLIEX2008". Se julkaistiin DVD:nä ja Blu-Rayna.
Aunuksen ryhmä
Aunuksen ryhmä oli Suomen armeijan sotatoimiyhtymä jatkosodassa. Ryhmä perustettiin 1. maaliskuuta 1942 hyökkäysvaiheen päätyttyä lakkautetun Karjalan armeijan joukoista. Ryhmä lakkautettiin 18. heinäkuuta 1944.
Päämaja antoi käskyn Karjalan armeijan lakkauttamisesta ja nimen muuttamisesta Aunuksen ryhmäksi (Aun. R) 25. helmikuuta 1942. Aunuksen ryhmään käskettiin V, VI ja VII armeijakunta sekä saksalainen 163. divisioona. Käskyssä toimeenpanohetkeksi oli määrätty 1. maaliskuuta 1942 kello 12.00.
Yksiköt perustamishetkellä:
Puolinokkakalat
Puolinokkakalat (Hemiramphidae) on nokkakaloihin kuuluva heimo. Heimon lajeja tavataan niin makeista kuin suolaisistakin vesistä lämpimiltä ja lauhkeilta alueilta. Eräitä puolinokkakalalajeja pidetään akvaarioissa.
Varhaisimmat puolinokkakaloihin kuuluvien lajien fossiilit on ajoitettu eoseenikaudelle. Nykyään heimoon kuuluu 12 sukua ja 89–109 lajia. Puolinokkakalat jaetaan kahteen alaheimoon Hemiramphinae ja Zenarchopterinae. Toisinaan Zenarchopterinae-alaheimon katsotaan muodostavan oman heimonsa Zenarchopteridae. Puolinokkakalalajit ovat pieniä tai keskikokoisia kaloja. Suurin laji "Euleptorhamphus viridis" voi saavuttaa 40 cm:n pituuden. Tyypillisiä piirteitä ovat pitkulainen ruumis, yläleukaa huomattavasti pidempi alaleuka, yläleuka on lyhyt ja kolmiomainen, silmät ovat kookkaat ja selkäevä sijaitsee ruumiin takaosassa lähellä pyrstöä. Väritykseltään puolinokkakalat ovat selästään sinisiä tai vihreitä ja kyljistä ja vatsastaan hopeanharmaita.
Puolinokkakaloista suurin osa on mereisiä lajeja. Pääasiassa mereisiä ovat Hemiramphinae-alaheimon lajit, joita tavataan lämpimistä ja lauhkeista vesistä Atlantista ja Tyynestämerestä. Muuta ma alaheimon lajeista elää makeissa vesissä Etelä-Amerikassa. Zenarchopterinae-alaheimon lajeja tavataan makeista ja murtovesistä indopasifiselta alueelta. Puolinokkakalallajit elävät lähellä vden pintaa usein parvina. Liitonokkakala ("Euleptorhamphus velox") pystyy liitokalojen tavoin hyppäämään vedestä ja liitämään pieniä matkoja ilmassa. Heimon kalojen ravintoa ovat vesikasvillisuus, pienet selkärangattomat eläimet ja toisinaan myös pienet kalat. Eräät puolinokkakaloista ovat paikoitellen suosittuja ruokakaloja.
Many minds -tulkinta
Many minds-tulkinta (suom. "monimielitulkinta") on laajentunut versio kvanttimekaniikan monimaailmantulkinnasta. H. Dieter Zeh esitteli konseptin ensimmäisenä vuonna 1970 varianttina Hugh Everettin tulkinnasta ja sillä oli yhteys kvanttidekoherenssiin. Myöhemmin, vuonna 1981, Zeh kutsui sitä moni- tai multitietoisuustulkinnaksi. Nimeä "many-minds interpretation" käyttivät ensimmäisenä David Albert sekä Barry Loewer vuoden 1988 työssään "Interpreting the Many Worlds Interpretation" (suom. "monimaailmatulkinnan tulkinta").
Marius Lăcătuș
Marius Mihai Lăcătuș (s. 4. huhtikuuta 1964 Brașov, Brașov, Romania) on romanialainen jalkapallovalmentaja, joka pelasi urallaan hyökkääjän roolissa.
World Karate Federation
World Karate Federation (lyh. WKF, suom. Maailman Karateliitto) on maailman karateseurojen pääelin.
WKF päivittää joka neljäs vuosi karatevarusteet (käsi-, jalka-, hammas-, kasvo-, etukäden-, ala- ja rintasuojat, ottelupanssarit, karatepuvut sekä kisavyöt). Kaikissa näissä on oltava WKF:n merkki (WKF Approved).
Hautjärvi
Hautjärvi on kylä Koillis-Mäntsälässä. Kylältä on matkaa Mäntsälän keskustaan n. 15 km, Pukkilaan 10 km, Lahteen 20 km, ja Helsinkiin 70 km. Kylällä asuu n. 250 ihmistä (2009). Vuonna 1647 kylä luovutettiin herra von Vietinghofille, ja kylästä muodostui Hautjärven kartano, jonka alueiden pinta-ala oli yli 3000 ha. Kartano oli aatelissuvun omistuksessa aina 1880-luvulle asti. 1900-luvun alussa kartanon alueelta erotettiin Ruohojärven kartanon alueet. Kylän nykyiset tilat on erotettu kartanoista 1920-luvulta alkaen. Kylällä on kaksi uimarantaa ja aktiivinen kylätoimikunta. Peruskoulu on lakkautettu 2000-luvulla.
Käsikirjojen yhteenveto
Käsikirjojen yhteenveto () oli Aristoteleen kirjoittama teos, joka käsitteli retoriikan taidon historiaa. Se ei ole säilynyt nykyaikaan.
Teos tunnetaan muun muassa Diogenes Laertioksen Aristoteleen teosten luettelosta. Tämän mukaan teos oli kahden kirjan laajuinen. Hesykhios ja Ptolemaios sanovat sen kuitenkin käsittäneen vain yhden kirjan. Teoksen nimen "synagōgē" tarkoittaa sekä ”kokoelmaa” että ”yhteenvetoa”, tässä tapauksessa todennäköisemmin jälkimmäistä. Diogenes kutsuu teosta toisessa yhteydessä nimellä "Puhujien lyhennelmä" (, "Epitomē tōn rhētorōn").
Teoksen nimestä voidaan kenties päätellä, että teos on ollut sisällöltään yhteenveto retoriikkaa käsittelevistä teoksista. Teos on mahdollisesti kirjoitettu vuosien 343–342 jälkeen, jolloin Filippos II teki Aristoteleesta poikansa Aleksanterin opettajan, sillä retoriikkaa on kuulunut keskeisesti opetettuihin aineisiin. Teosta on kuitenkin ehdotettu myös jonkinlaiseksi kulttuurihistoriallisen aineiston kokoelmaksi, joka ei olisi Aristoteleen omaa tuotantoa, mutta silti koottu tämän peripateettisessa koulussa.
Aristoteleen kadonneiden teosten joukkoon kuuluu myös useita muita retoriikkaa käsittelevien käsikirjojen yhteenvetoja. Eräs toinen niistä joista tiedetään hieman enemmän oli nimeltään "Theodekteen käsikirjan yhteenveto".
Theodekteen käsikirjan yhteenveto
Theodekteen käsikirjan yhteenveto () oli Aristoteleen kirjoittama teos, joka käsitteli retoriikkaa. Se ei ole säilynyt nykyaikaan.
Teos tunnetaan muun muassa Diogenes Laertioksen Aristoteleen teosten luettelosta. Tämän mukaan teos oli yhden kirjan laajuinen. Hesykhios kuitenkin sanoo teoksen käsittäneen kolme kirjaa. Aristoteles itse viittaa siihen teoksensa "Retoriikka Aleksanterille" johdannossa nimellä "Theodektea" ja "Retoriikassa" nimellä "Theodekteia". Teoksen nimen "synagōgē" tarkoittaa sekä ”kokoelmaa” että ”yhteenvetoa”, tässä tapauksessa todennäköisemmin jälkimmäistä.
Sisällöltään teos on todennäköisesti ollut Aristoteleen ystäviin kuuluneen Theodekteen teoksen "Käsikirja" (, "Tekhnē") yhteenveto. Rhodoksen gymnaasin kirjaston teosten luettelon mukaan Theodekteen teos käsitti neljä kirjaa. Aristoteleen tekemä yhteenveto on todennäköisesti kirjoitettu vuosien 343–342 jälkeen, jolloin Filippos II teki Aristoteleesta poikansa Aleksanterin opettajan, sillä retoriikkaa on kuulunut keskeisesti opetettuihin aineisiin. Aleksanterin kerrotaan myös osoittaneen kunnioitustaan Theodekteen kuvapatsaalle Faseliksessa, koska oli saanut tuntea tämän Aristoteleen kautta.
Aristoteleen kadonneiden teosten joukkoon kuuluu myös useita muita retoriikkaa käsittelevien käsikirjojen yhteenvetoja. Eräs toinen niistä joista tiedetään hieman enemmän oli nimeltään "Käsikirjojen yhteenveto".
Pikkumarmorivesilisko
Pikkumarmorivesilisko ("Triturus pygmaeus") on salamanterilaji, jota tavataan Espanjassa ja Portugalissa. Pikkumarmorivesilisko sopeutuu hyvin nykymaailmaan. Se elää metsälammissa, joissa, järvissä, puutarhoissa, ojissa, kanavissa ja avokaivannoissa. Lajia uhkaa kuitenkin ihmisen levittäytyminen.
Rockilta
Rockilta oli suomalainen televisio-ohjelma, rockmusiikin teemailta Yleisradion TV1:ssä 28.2.1981. Kyseessä oli suora lähetys Ylen Pasilan Studio 2:sta. 
Esiintyjinä olivat Hurriganes, Hanoi Rocks, Pelle Miljoona Oy, Pekka Pohjola Group ja Bluesounds. Videolla esiintyivät Boomtown Rats, Stray Cats, Delbert McClinton, Thin Lizzy, Rockpile ja Joe Dolce.
Ohjelman toimittivat Heikki Harma, Uolevi Taskinen ja Erkki Pohjanheimo. Kaksi viimeksi mainittua ohjasivat suoran lähetyksen. Kuvaaja Mauno Kuusla, musiikin äänitys Kari Tamminen ja lavastus Aimo Pöyhönen.
Alppisalamanteri
Alppisalamanteri ("Salamandra atra") on salamanterilaji, jota tavataan Alpeilla ja Dinaarisilla Alpeilla 400–2 800 metrin korkeudessa. Sen tunnistaa yleisemmästä tulisalamanterista pienemmän kokonsa ja tasaisen tumman värityksensä perusteella. Laji kasvaa 8–14 cm pitkäksi ja voi saavuttaa 10 vuoden iän. Alppisalamanterit ovat ainutlaatuisia, koska ne elävät koko elämänsä maalla.
Alppisalamanteri synnyttää 1–2 elävää poikasta kerrallaan. Kantoaika on 2–3 vuotta. Tällainen epätavallinen lisääntymistapa on sopeuma vuoristoalueiden epäsuotuisiin oloihin. Laji on yöaktiivinen ja sen näkee vain sadesäällä. Päivisin se piiloutuu kivien alle.
Bob Gaudio
Robert ”Bob” Gaudio (s. 17. marraskuuta 1942 New York) on yhdysvaltalainen muusikko, lauluntekijä ja musiikkituottaja. Hänet tunnetaan erityisesti 1960- ja 1970-lukujen The Four Seasons -yhtyeestä, jonka hän perusti Frankie Vallin kanssa. Gaudio on valittu Songwriters Hall of Fameen ja The Four Seasonsin jäsenenä Rock and Roll Hall of Fameen.
Gaudio syntyi Bronxissa ja osoitti nuorella iällä lahjakkuutta pianonsoitossa. Hänen soitonopettajanaan toimi jazzpianisti Sal Mosca. Ensimmäisen yhtyeensä hän perusti teini-ikäisenä Bergenfieldissä New Jerseyssä. The Royal Teens -nimellä esiintyvät pojat nauhoittivat vuonna 1957 singlen ”Short Shots”, josta tuli seuraavan vuoden alussa hitti levy-yhtiö ABC-Paramountin uudelleenjulkaisemana. Kappale nousi parhaimmillaan Billboardin top 100 -listan viiden kärkeen. Yhtye lähti kiertueelle saman vuoden huhtikuussa ja julkaisi 1958–1959 lisää singlejä, joista monet olivat osaksi Gaudion säveltämiä ja sanoittamia. The Royal Teensin viimeiseksi listasijoitukseksi jäi 29. sija kappaleella ”Believe Me” marraskuussa 1959. Bob Gaudio jätti yhtyeen vuonna 1960.
Gaudio haki vuonna 1960 paikkaa Frankie Vallin johtamasta lauluyhtye The Four Loversista. Yhtyeen muut jäsenet – Valli, laulaja-kitaristi Tommy DeVito ja bassolaulaja Nick Massi – olivat huomattavasti teini-ikäistä Gaudiota vanhempia, mutta Gaudio hyväksyttiin kokoonpanoon. Yhtye muutti nimensä The Four Seasonsiksi ja teki tiivistä yhteistyötä philadelphialaisen tuottaja-lauluntekijä Bob Crewen kanssa. The Four Seasonsin vuoden 1961 ensisingle ”Bermuda” ei menestynyt, mutta jo seuraavana vuonna yhtye löi läpi Gaudion säveltämällä kappaleella ”Sherry”, joka nousi ykkössijalle "Billboard Hot 100" -listalla syyskuussa 1962. Lokakuussa yhtye julkaisi Gaudion ja Crewen yhdessä tekemän kappaleen ”Big Girls Don’t Cry”, joka myös nousi listan kärkeen. The Four Seasonsin kolmas listaykkönen oli Gaudion ja Crewen ”Walk like a Man” alkuvuodesta 1963.
The Four Seasonsin lisäksi Gaudio teki Bob Crewen kanssa kappaleita myös muille artisteille, muun muassa Jerry Butlerille ja The Shirellesille. Heidän The Four Seasonsille tekemiinsä hitteihin kuuluvat muun muassa ”Silence Is Golden”, ”Rag Doll” ja ”Bye, Bye, Baby (Baby, Goodbye)”. Valli nauhoitti heidän kappaleensa ”Can’t Take My Eyes off You” sooloartistina vuonna 1967. Lisäksi Gaudio teki vaimonsa Judy Parkerin kanssa yhtyeelle hittikappaleet ”Who Loves You” sekä 54 viikkoa "Billboardin" listalla pysyneen singlen ”December ’63 (Oh, What a Night)”.
Gaudio on tuottanut Neil Diamondille neljä albumia. Hänen Diamondille ja Barbra Streisandille kirjoittamansa duettokappale ”You Don’t Bring Me Flowers” oli ehdolla Grammy-palkinnon saajaksi. Diamond esiintyi "The Jazz Singer – tie tähtiin" -elokuvan pääosassa vuonna 1980 ja Gaudio toimi elokuvan musiikkiraidan tuottajana. Muita elokuvia, joihin Gaudio on säveltänyt tai tuottanut musiikkia, ovat muun muassa "Kauriinmetsästäjä" (1978), "Dirty Dancing – kuuma tanssi" (1987), "Mafiaveljet" (1990) ja "Mrs. Doubtfire – Isä sisäkkönä" (1993).
Kerran viikossa
Kerran viikossa on suomalainen, Teppo Airaksisen ohjaama sitcom-tyylinen televisiosarja. Se kuvattiin elävän yleisön edessä ja lähetettiin ulos klo 21 suorana lähetyksenä. 12-osainen sarja alkoi 7. helmikuuta 2013 ja päättyi 25. huhtikuuta 2013 Yle TV2 -kanavalla. Sarjan vastaava käsikirjoittaja on Petja Peltomaa. Sarjan on tuottanut Yellow Film & TV Oy yhdessä Yle TV2:n kanssa.
Jokaisessa jaksossa vieraili tarjoilijana "Bar Kantiksessa" yksi tunnettu julkisuuden henkilö, jota voi ehdottaa ohjelman Facebook-sivulla. Tarjoilijana olivat Viivi Pumpanen, Aira Samulin, Mikael Jungner ja Jouni Hynynen. Satunnaisissa jaksoissa vieraili myös näyttelijä, joita olivat muun muassa Santtu Karvonen, Joonas Saartamo sekä Hannele Lauri.
Viisikymppinen tilintarkastaja Veli-Matti löytää avovaimonsa Marjutin vieraan miehen kanssa. Hetkeä myöhemmin "Vellu" tapaa elämänsä naisen, Sallan, joka on miltei 20 vuotta häntä nuorempi.
Suorana lähetyksenä yleisön läsnä ollessa esitettävässä tilannekomediassa seurataan Veli-Matin ja Sallan rakkaustarinaa. Pedanttisen tilintarkastajan ja impulsiivisen toimittajan suhteen uhkina ovat ikäeron ja luonnevikaisen ex-vaimon lisäksi Veli-Matin aikuinen poika Tomi, jolla ei ole aikomustakaan muuttaa kotoaan pois.
Soppaa on hämmentämässä myös Sallan paras ystävä Meri, joka on hurahtanut astrologiaan ja uskoo sokeasti kaikkeen sellaiseen, mitä ei voida tieteellisesti todistaa.
Koripallon naisten SM-sarjakausi 1957
Koripallon naisten SM-sarjakaudella 1957 Tampereen Pyrintö voitti seuran neljännen Suomen mestaruuden. Hopeaa voitti Helsingin Visa ja pronssia Porin Palloilijat. Sarjassa pelasi kahdeksan joukkuetta.
Amerikanpääsky
Amerikanpääsky ("Petrochelidon pyrrhonota") on pääskyjen heimoon kuuluva varpuslintu.
Amerikanpääsky on 13-14 senttimetriä pitkä. Sillä on punaruskeat posket, kurkku ja kaulansivut ja kermanvalkoinen otsa ja vaalea niska. Yläperä on oranssi ja siivet sekä pyrstö tummat. Selässä on epäselvää valkeaa viirutusta.
Amerikanpääskyn kutsuääni on varpusmainen "tsiev".
Amerikanpääskyjä pesii Pohjois- ja Väli-Amerikassa. Talvehtimisalueet sijaitsevat Etelä-Amerikan keskiosissa.
Visceral Games
Visceral Games (ent. EA Redwood Shores) on videopelien kehittäjä ja Electronic Artsin tytäryhtiö.
Vuonna 2017 Eletronic Arts ilmoitti sulkevansa pelistudion.
Yhtiön tunnettuihin peleihin kuuluu kriitikoiden ylistämä "Dead Space" -pelisarja.
Koripallon naisten SM-sarjakausi 1956
Koripallon naisten SM-sarjakaudella 1956 Helsingin Visa voitti seuran ensimmäisen Suomen mestaruuden. Hopeaa voitti Tampereen Pyrintö ja pronssia Lahden Koripalloilijat. Sarjassa pelasi seitsemän joukkuetta.
Sørøya
Sørøya on saari Finnmarkin läänissä Pohjois-Norjassa. Saaren pinta-ala on 816 km² ja se on Norjan neljänneksi suurin. Sørøya jakautuu Hasvikin sekä Hammerfestin kuntien kesken. Saaren etelä- ja itäpuolella sijaitsevat saaret Stjernøya, Seiland ja Kvaløya. Saaren korkein piste on Komagaksla (659 mmy). Saarella asuu 1092 henkilöä (2012).
Haukiputaan suuralue
Haukiputaan suuralue on yksi Oulun kaupungin 23 suuralueesta. Se muodostettiin 1. tammikuuta 2013, kun Haukiputaan kunta lakkautettiin ja liitettiin osaksi Oulun kaupunkia. Suuralueen muodostaa lakkautetun Haukiputaan kunnan pohjoisosa ja se käsittää kolme kaupunginosaa. Suuralueella asuu noin 13 000 ihmistä. Suuralue rajoittuu Kellon, Kiimingin, Ylikiimingin ja Yli-Iin suuralueisiin sekä Iin kuntaan.
Kellon suuralue
Kellon suuralue on Oulun kaupungin suuralue. Se muodostettiin 1. tammikuuta 2013, kun Haukiputaan kunta lakkautettiin ja liitettiin osaksi Oulun kaupunkia. Suuralueen muodostaa lakkautetun Haukiputaan kunnan eteläosa ja se käsittää kaksi kaupunginosaa. Suuralueella asuu noin 6 000 ihmistä. Suuralue rajoittuu Haukiputaan, Pateniemen, Kaijonharjun, Korvensuoran, Jäälin ja Kiimingin suuralueisiin.
Test Drive
Test Drive on Distinctive Softwaren (DSI) aloittama ajopelisarja, jota on julkaissut aluksi Accolade. Myöhemmin sarjaa on julkaissut Eden Games.
Ilona Harima
Ilona Harima (vuoteen 1936 Hohenthal, vuodesta 1939 Rautiala, 4. maaliskuuta 1911 Vaasa – 9. kesäkuuta 1986 Helsinki) oli suomalainen taidemaalari, jonka aihepiiri liittyi itämaiseen hengellisyyteen ja mystiikkaan. Maalaukset sisälsivät etenkin buddhalaista ja hindulaista symboliikkaa.
Harima syntyi Vaasassa pohjalaiseen kauppiasperheeseen toisena kahdesta lapsesta. Hänen isänsä Samuli Harima oli menestyvä liikemies ja talouselämän vaikuttaja. Äiti Anna o.s. Björklund oli 13-lapsisen pappisperheen lapsista toiseksi vanhin. Perhe muutti Vaasasta Helsinkiin isän työn vuoksi 1918. Keskikoulun jälkeen Harima aloitti opinnot silloisessa Taideteollisuuskeskuskoulussa graafisen taiteen linjalla, mutta keskeytti turhautuneena parin vuoden jälkeen. Hän työskenteli jonkin aikaa piirtäjänä Suomen Mainostoimisto Ilmossa, mutta jatkoi omaa linjaansa vapaana taiteilijana. Idän mystiset uskonnot ja filosofiat kiinnostivat Harimaa jo nuorena - erikoisesti Intia ja Tiibet olivat hänelle tärkeitä. Harima tutustui myös teosofiseen liikkeeseen ja liittyi Teosofiseen seuraan 1930-luvulla.
Opintomatkallaan Pariisiin 1932 Harima tutustui etenkin museoiden itämaisiin taidekokoelmiin. Pari vuotta myöhemmin hän teki opintomatkan Italiaan.. Sotien jälkeen hän suunnitteli yhdessä puolisonsa Erkki Rautialan kanssa näyttelymatkaa Intian New Delhiin. Silloisen Suomen Intian-lähettilään, buddhalaisen kulttuuriin perehtyneen Hugo Valvanteen avusta huolimatta matka kariutui sodanjälkeisiin valuuttavaikeuksiin.
Ilona Harima maalasi etupäässä pienikokoisia akvarellejä ja guasseja, usein pergamentille. Hän teki myös jonkin verran isompia öljyväritöitä sekä muutamia pienoisveistoksia. Tuotanto käsittää etupäässä henkilöaiheita, maisemapiirustuksia ja eläinaiheisia teoksia. Henkilöaiheet kuvaavat yleensä valaistuneita jumalolentoja ja enkeleitä, usein lapsia ja nuoria tyttöjä. Tavallisesti hahmot ovat eläinten, etenkin lintujen, tai mielikuvituksellisten kasvien ympäröimiä. Kuviin sisältyy myös runsaasti muuta symboliikkaa, kuten jumalallisia silmiä, liekkiaiheita, auringonkehriä ja valonsäteitä, lootuskukkia sekä veteen liittyviä vertauskuvia ja taivaankappaleita.
Hariman maalaustyö jatkui 1930-luvulta kolmisenkymmentä vuotta, ja taiteilijan hengellinen maailmankatsomus syveni kaiken aikaa. Tämän ilmentäminen suoraan, vieläpä itämaisin aihein, poikkesi senaikaisesta suomalaisen taiteen valtavirrasta. Harima asetti töitään vain harvoin näytteille tai myytäväksi, koska koki maalaavansa lähinnä itselleen. Hän kuitenkin lahjoitti töitään ystävilleen ja sukulaisilleen. Siten hänen omaperäinen tuotantonsa jäi sivujuonteeksi Suomen taidepiireissä. Tosin etenkin ensimmäinen näyttely Strindbergin taidesalongissa Helsingissä 1934 herätti runsaasti huomiota. Strindberg järjesti Hariman näyttelyt vielä vuosina 1946 ja 1960. Ateneumin taidemuseoon koottiin pienimuotoinen näyttely Hariman satavuotissyntymävuonna 2011.
Ilona Hariman eno, arkkitehti ja graafikko Matti Visanti oli naimisissa taidemaalari Eemu Myntin taidemaalarisiskon Lyyli Visannin kanssa.
Arvid Karlsteen
Arvid Karlsteen (1647 Värmlanti, Ruotsi – 1718) oli ruotsalainen mitalitaiteilija. Hän oli Ruotsissa alan ensimmäinen ja johtava edustaja. Hän opiskeli Pariisissa ja Lontoossa ja omaksui tekniikassaan vaikutteita ystävältään, suomalaiselta taiteilijalta Elias Brenneriltä. Hän oli Ruotsin rahapajan johtaja vuodesta 1681 ja hänet aateloitiin 1692.
Mosambikinvirta
Mosambikinvirta on Mosambikin ja Madagaskarin välissä sijaitseva lämmin merivirta.
Hugo Karma
Hugo Harald Karma (vuoteen 1940 Bärlund; 25. kesäkuuta 1895 Tampere – 14. huhtikuuta 1960 Helsinki) oli suomalainen farmakognosian tutkija. Hän oli lääkintöhallituksen apteekkineuvos 1929–1933, toimi apteekkarina Hakaniemen apteekissa Helsingissä 1933–1948, ja vuodesta 1941 hän oli Helsingin yliopiston ylimääräinen professori. Hän julkaisi tutkimuksia kasvirohdoksista.
Imagine Dragons
Imagine Dragons on yhdysvaltalainen vaihtoehtorock-yhtye, joka perustettiin Las Vegasissa, Nevadassa vuonna 2008. Yhtye on julkaissut seitsemän EP:tä ja kolme studioalbumia.
Yhtyeen esikoisalbumi "Night Visions" äänitettiin kesällä 2012 ja julkaistiin 4. syyskuuta 2012. Se oli korkeimmillaan toisena Billboard 200 -listalla.
Ensimmäisellä viikolla albumia myytiin yli 83 000 kappaletta. Albumi sijoittui ykkössijalle Billboard Alternative -ja rock-albumilistoilla. "Night Visions" sai RIAA:lta kulta-albumin vuoden 2013 alussa. Sillä on ollut kaksi top 40 -singleä Yhdysvalloissa, Britanniassa, Kanadassa ja Ruotsissa. Toinen albumi "Smoke + Mirrors" julkaistiin 17. helmikuuta 2015 ja saavutti ensimmäisen sijan Billboard 200-listalla. Yhtye on voittanut useita palkintoja, mukaan lukien Grammyn parhaasta rock-esityksestä sekä viisi Billboard-palkintoa.
Yhtye on esiintynyt Suomessa kolmesti: 14.7.2013 ja 14.7.2017 Ilosaarirock-festivaalilla sekä 27.1.2016 Hartwall Arenalla.
Imagine Dragonsin tunnetuimpia kappaleita ovat mm. ”Radioactive”, ”Demons" , ”On Top Of The World” ja "Believer" .
Katajanokan upseerikerho
Katajanokan upseerikerho ry on suomalainen valtakunnallinen upseerikerho.
Kerho johtaa Katajanokan Kasinolla tapahtuvaa kerho- ja muuta maanpuolustusaatteellista toimintaa. Rakennuksena Katajanokan Kasino täyttää 100 vuotta 2013.
Aatteellisena, yleishyödyllisenä yhdistyksenä kerho tarjoaa upseeriperinteitä vaalien upseeristolle tilaisuuksia kokoontumiseen ja yhdessäoloon sekä kehittää ja ylläpitää jäsenistönsä yhteenkuuluvuutta sekä maanpuolustus- ja upseerihenkeä. Lisäksi kerho tarjoaa tilojaan muuhun maanpuolustusaatteelliseen toimintaan.
Kerhon perustajajäseniä ovat: Upseeri­liitto ry, Suomen Reservi­upseeri­liitto ry ja Helsingin Reservi­upseeri­piiri ry. Kerhon puheenjohtajana on toiminut vuorovuosin Upseeriliiton ja Suomen Reserviupseeriliiton puheenjohtaja.
Ravintolatoimintaa Katajanokan Kasinolla harjoittaa Royal Ravintolat Oy, jonka kautta tilat varataan.
Anquan Boldin
Anquan Kenmile Boldin (s. 3. lokakuuta 1980, Pahokee, Florida) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän pelaa tällä hetkellä NFL-liigan San Francisco 49ers:ssa.
Boldin on valittu urallaan kolmesti NFL:n tähdistöotteluun Pro Bowliin.
Arizona Cardinals varasi Floridan osavaltionyliopiston joukkueessa yliopistojalkapalloa pelanneen Boldinin NFL:n vuoden 2003 varaustilaisuudessa, tilaisuuden toisella kierroksella. Hän pelasi Cardinalsissa seitsemän kauden ajan yhdessä toisen tähtilaitahyökkääjän Larry Fitzgeraldin kanssa, kunnes siirtyi ennen kauden 2010 alkua Baltimore Ravensiin.
Justin Tucker
Justin Paul Tucker (s. 21. marraskuuta 1989, Houston, Texas) on yhdysvaltalainen amerikkalaisen jalkapallon pelaaja, pelipaikaltaan potkaisija. Hän pelaa tällä hetkellä NFL-liigan Baltimore Ravensissa.
Texasin yliopistossa yliopistojalkapalloa pelannutta Tuckeria ei varattu NFL:n varaustilaisuudessa. Hän teki vapaana pelaajana sopimuksen Baltimore Ravensin kanssa toukokuussa 2012, ja voitti harjoituskaudella aloittajan paikan edelliseltä potkaisijalta Billy Cundiffilta.
Vieno Eklund
Vieno Rauha Eklund (o.s. Varis, 4. toukokuuta 1920 Pyhäjärvi Vpl – 29. joulukuuta 2012 Tampere) oli suomalainen kansanedustaja. Hän toimi Suomen Maaseudun Puolueen kansanedustajana silloisesta Hämeen läänin pohjoisesta vaalipiiristä yhden vaalikauden 1983–1987.
Vieno Eklund oli kotoisin maanviljelijäperheestä Karjalan kannakselta, mutta lähti sotien jälkeen opiskelemaan Kuopion teknilliseen kouluun. Hänet valittiin eduskuntaan vuoden 1983 vaaleissa ainoana SMP:n edustajana Hämeen läänin pohjoisesta vaalipiiristä, mutta hän jätti eduskunnan jo seuraavissa, vuoden 1987 vaaleissa. Eduskuntakaudellaan Eklund kuului sosiaalivaliokuntaan, talousvaliokuntaan ja valtiovarainvaliokuntaan. Lisäksi hän oli Tampereen kaupunginvaltuuston jäsen vuosina 1985–1992 ja varajäsen vuosina 1993–1996 sekä toimi SMP:n Pohjois-Hämeen piirin sihteerinä ja Kehittyvän Suomen Naiset -yhdistyksen toiminnanjohtajana. Presidentin valitsijamiehenä Eklund oli vuoden 1978 vaalissa.
Vieno Eklundin puoliso vuodesta 1943 oli rakennusmestari Bror Eklund.
Showgirl (Kylie Minoguen albumi)
Showgirl on Kylie Minoguen livealbumi, joka julkaistiin joulukuussa 2005. Albumi sisältää kahdeksan Minoguen kappaletta, jotka on nauhoitettu Lontoossa vuonna 2005.
Mårten Svartström
Mårten Svartström on suomalainen radio- ja televisiotuottaja, -juontaja ja -toimittaja. Svartström on juontanut muun muassa Yle Fem -kanavan aamuohjelma Min Morgonia, sen seuraajaa keskusteluohjelmaa Efter Nio ja Radio Vegan suosittua musiikkiohjelmaa Hitmeniä. Svartström toimi 2011-2013 Svenska Ylen musiikkiohjelmien päällikkönä.